# Paulina Vega

Paulina Vega Dieppa (Barranquilla, Kolonbia, 1993ko urtarrilaren 15a) kolonbiar enpresaburua, aurkezlea eta modeloa, edertasun lehiaketetan aritu dena. Señorita Colombia 2013 (Kolonbiako andereño 2014) hautatua eta Miss Unibertso 2014, berrogeita hamasei urte igaro ondoren bere herrialdeko bigarrena titulu hori lortzen. Aurretik Luz Marina Zuluagak irabazi zuen 1958an.
Gaur egun, Vega enpresaburu eta nazioarteko marken irudia da, besteak beste, BMW, Adidas, Falabella eta Pantene. Stop Hunger Now-eko (Geldi dezagun gosea oraintxe bertan) enbaxadorea ere bada, eta A otro nivel telerrealitate musikalaren aurkezlea izan da.

## Biografia

Barranquillan jaio zen, 1993ko urtarrilaren 15ean. Rodolfo Vega kardiologoaren eta Laura Diepparen alaba da, eta Gastón Vega tenorearen biloba. Zazpi neba-ahizpa ditu. Shakira abeslariaren bigarren lehengusina da, baita bere ondorengo Señorita Colombia 2014-2015 Ariadna Gutiérrezena ere. Elvira Castillo amagandiko amona Señorita Atlántico izan zen eta 1953ko Edertasun Lehiaketa Nazionaleko hirugarren printzesa nazionalaren titulua jaso zuen.
Vegak Karl C. Parrish ikastetxean eta Barranquillako Eskola Alemanean ikasi zuen batxilergoa, baina bigarren mailako ikasketak Bogotako Andino-Deutsche Schule ikastetxean amaitu zituen. Gaztelaniaz, ingelesez, alemanez eta frantsesez hitz egiten du. 19 urte zituela Enpresa Administrazioko ikasketak hasi zituen Pontificia Unibertsitate Javeriana delakoan, baina bertan behera utzi behar izan zituen, edertasun-erregina gisa hartutako konpromisoengatik.

## Edertasun-lehiaketetan parte hartzea
### Kolonbiako andereño

Vegak, Atlantikoko departamenduaren izenean, Kolonbiako 2013ko Edertasun Lehiaketa Nazionalean parte hartu zuen, eta bi jarduera irabazi zituen Señorita Colombia aukeratu aurretik: Artisau jantzi onena eta Gorputz ederrena. Atlantikoko departamentuak lortutako hamaikagarren koroa izan zen.

### Miss Unibertso 2014

Kolombia andereño gisako erantzukizunen artean, Paulinak Miss Unibertsoren 63. edizioan parte hartu zuen, 2014. urteari zegokionean, eta Doralen (Estatu Batuak) egin zen, 2015eko urtarrilaren 25ean. Vega izan zen lehiakide guztien artean gogokoena, eta hainbat nazio eta lurralde autonomotako 87 hautagairen artean irabazi zuen.
Miss Unibertso irabazi izanaren erantzukizun gisa, Indonesia bezalako herrialde batzuen gailur-gauean izan zen, eta Anindya Kusuma Putri izan zen garailea eta Miss AEBn Oklahomako Olivia Jordan izan zen irabazlea. Erreginaldian Ameriketako Estatu Batuetako hiri batzuk bisitatu zituen eta 12 herrialdetara joan zen: Indonesia, Frantzia, Italia, Kanada, Kolonbia, Txile, Ekuador, Kazakhistan, Txina, India eta Bahametara. Merkataritza eta gizarte arloko jardueretan parte hartu zuen. Bere erreginaldian, Miss Unibertso ezagunenetako bat izateagatik nabarmendu zen. Instagram-en, sarrien bisitatzen eta elkarreragiten zuen sare sozialean, bi milioi jarraitzaile baino gehiago izan zituen.
Vega Kolonbiako bigarren Miss Unibertsoa da, Luz Marina Zuluagaren ondoren, Miss Unibertso 1958. Sei erreginaorde izanak ziren: Bogotako Paola Turbay, Amazonasko Andrea Betancourt, Bogotako Carolina Gómez, Magdalenako Taliana Vargas, Sucreko Ariadna Gutiérrez. 2017an, CartT eta C-ko Laura González zazpigarren Miss Unibertso erreginaordea izan zen.

## Miss Unibertso izan ostean

Miss Unibertsoren koroa entregatu ondoren, Vegak Elikagaien Segurtasunerako Munduko Enbaxadorearen kargua hartu zuen irabazi asmorik gabeko Stop Hunger Now (Geldi dezagun gosea oraintxe bertan) nazioarteko erakundean.
Gainera, Canal Caracolek emandako A otro nivel izeneko musika-programa bateko aurkezle kargua hartu du.
Gaur egun, mundu osoko marka handien irudia da, hala nola Falabella, Adidas, Pantene, Levi's eta BMW automobil-marka ospetsua.
Paulina Vega da Miss Unibertso latindar ezagunena eta sare sozialetan jarraitzaile gehien duena.

## Filmografia

| Urtea | Titulua | Rola | Katea |
| 2022 | Cómo sobrevivir soltero | Sabrina | Amazon Prime Video |
| 2021 | Miss Universe 2020 | Analista aditua | Telemundo |
| 2016-2021 | A otro nivel | Aurkezlea | Caracol Televisión |
| 2019 | Miss Universe 2019 | Epailea | Fox Channel |
| 2019 | Viña del Mar 2019: La Previa | Aurkezlea | Fox Channel |
| 2015 | Miss Universe 2015 | Bere burua/ Miss Unibertso (irteerakoa) | Fox Channel |
| 2015 | Especiales: Un día con Miss Universo | Bere burua/ Miss Unibertso | Caracol Televisión |
| 2015 | Miss Universe 2014 | Bere burua/ Lehiakidea/ Itabazlea | NBC |
| 2013 | Señorita Colombia 2013 | Bere burua/ Lehiakidea/ Irabazlea | RCN Televisión |

## Sariak eta izendapenak
### India Katalina sariak

| Urtea | Kategoria | Egitaraua | Emaitza |
| 2018 | Entretenimendu-programen aurkezle onena | A otro nivel | Izendatua |
| 2021 | Entretenimendu-programen aurkezle onena | A otro nivel | Irabazlea |

### Produ Sariak

| Urtea | Kategoria | Egitaraua | Emaitza |
| 2018 | Telebistako aurkezle onena | A otro nivel | Izendatua |
| 2020 | Telebistako aurkezle onena | A otro nivel | Irabazlea |

## Erreferentziak

* ↑ «Una estudiante de Administración de Empresas es la nueva Señorita Colombia» European Pressphoto Agency (Cartagena) 11 de noviembre de 2013.
* ↑ Margarita Bedoya. (12 de noviembre de 2013). «Colombia y su nueva embajadora de la belleza: Paulina Vega Dieppa» Radio Santa Fe (Bogotá).
* ↑ “No me veo de blanco”, Paulina Vega. 20 de marzo de 2016.
* 1 2 Lina Robles Luján. (12 de noviembre de 2012). «Paulina Vega, Señorita Colombia con linaje real» El Universal.
* ↑ «Prime Video: ¿se suman nuevos personajes a Cómo sobrevivir Soltero temporada 2?» Bolavip Spoiler.
* ↑ Heraldo, El. «Paulina Vega será una de las presentadoras del Miss Universo 2021» EL HERALDO.
* ↑ «caracol television recibe siete grandes reconocimientos en los produ awards 2018» caracoltv.com.
* ↑ «estos son los ganadores de los produ awards 2020» produ.com.

## Kanpo estekak

* Datuak: Q15148556
* Multimedia: Paulina Vega / Q15148556
| Aurrekoa: Gabriela Isler, Venezuela | Miss Unibertso 2014 | Hurrengoa: Pia Wurtzbach, Filipinak |
| Aurrekoa: Lucía Aldana | Señorita Colombia 2013 | Hurrengoa: Ariadna Gutiérrez |
| Aurrekoa: Yuliana Mejía | Señorita Atlántico 2013 | Hurrengoa: Mayra de León |